b'\n_START_ARTICLE_\nDenel Aviation AH-2 Rooivalk\n_START_SECTION_\nOpis\n_START_PARAGRAPH_\nRooivalk je klasi\xc4\x8dni juri\xc5\xa1ni helikopter zadnje generacije, ki je zasnovan za ve\xc4\x8d vlog na sodobnem boji\xc5\xa1\xc4\x8du. Tipi\xc4\x8dna tandemska struktura helikopterja je podobna tisti iz Apacha in ostalih tovrstnih helikopterjev, pri \xc4\x8demer je upravljavec oboro\xc5\xbeitvenih sistemov in navigator posajen v sprednji, spodnji del tandemske kabine, pilot pa v zadnji, vi\xc5\xa1ji del. Kabina je opremljena z oklepljenimi sede\xc5\xbei ter neprebojnimi stekli, celotna kabina pa je okrepljena, tako, da nudi ob morebitnem strmoglavljenju kar najve\xc4\x8d varnosti posadki. Avionika je sodobno zasnovana, oba \xc4\x8dlana posadke pa imata vse podatke o stanju na boji\xc5\xa1\xc4\x8du ter status sistemov helikopterja projecirane na vizir \xc4\x8delade. Helikopter je opremljen tudi z opremo za no\xc4\x8dno opazovanje in laserskimi namerilnimi napravami (name\xc5\xa1\xc4\x8dene na nosu), ki so povezane z vodljivimi raketami in topom v nosu plovila._NEWLINE_Celoten helikopter je izdelan iz sodobnih materialov in prevle\xc4\x8den s posebno barvo, ki vpija radarske valove, za varnost pred izstrelki, ki za vodenje izkori\xc5\xa1\xc4\x8dajo IR sliko, pa skrbijo posebej oblikovane \xc5\xa1obe za izpust vro\xc4\x8dih izpu\xc5\xa1nih plinov, ki le-te ohlajajo in usmerjajo v vrtinec glavnega rotorja. Posebej oblikovani rotorski kraki hkrati tudi zmanj\xc5\xa1ujejo glasnost helikopterja, poleg tega pa omogo\xc4\x8dajo temu zrakoplovu doseganje dokaj visoke hitrosti. Helikopter ima neuvla\xc4\x8dljivo podvozje_NEWLINE_Oboro\xc5\xbeitev obsega vse vrste raket, ki jih lahko prilagodijo vlogi helikopterja v danem trenutku.'